জ্যোতিঃরসায়ন
জ্যোতিঃরসায়ন (ইংরেজি ASTROCHEMISTRY) বলতে বিজ্ঞানের সেই শাস্ত্রকে বুঝানো হয়, যা এই মহাবিশ্বে অণুর প্রাচুর্যতা, তাদের বিক্রিয়া ও বিকিরণের সাথে তার মিথস্ক্রিয়া নিয়ে আলোচনা করা হয়। এই শব্দের উদ্ভব হয়েছে জ্যোতির্বিজ্ঞান ও রসায়ন এই দুটি শব্দের মেলবন্ধনে। "জ্যোতিঃরসায়ন" শব্দটি একইসাথে সৌরজগৎ এবং অন্যান্য নাক্ষত্রিক ব্যবস্থায় ব্যবহার করা যায়। সৌরজগতে উল্কাপিণ্ডের ন্যায় বস্তুর মত বিভিন্ন উপাদান ও আইসোটোপের অনুপাতকে কসমোকেমিস্ট্রি বা মহাকাশ-রসায়ন নামেও অভিহিত করা হয়। অন্যান্য নক্ষত্রের অণু-পরমাণু এবং বিকিরণের সাথে তাদের মিথস্ক্রিয়া বিষয়ক বিজ্ঞানকে আণবিক জ্যোতিঃপদার্থবিজ্ঞান বলা হয়। জ্যোতিঃরসায়নে পারমাণবিক, রাসায়নিক যৌগ গঠন, বিবর্তন এবং আণবিক গ্যাস পুঞ্জের পরিণতি নিয়ে বিশেষভাবে গবেষণা ও আলোচনা করা হয়। কারণ এই সব গ্যাস পুঞ্জই নব নব সৌরমণ্ডলের সুচনা করে।